ताजमहल पर फिर बयान : ओवैसी ने कहा- भगवा नेताओं के दिमाग की सफाई जरूरी  
ओवैसी ने कहा भाजपा-आरएसएस नेताओं के दिमाग की सफाई ज्यादा जरूरी
कहा - ताजमहल में झाड़ू लगाना या सफाई करना जरूरी नहीं है
ताजमहल के बारे में ‘‘जहरीले’’ बयान देने का आरोप लगाया
हैदराबाद के सांसद ने कहा, ‘‘ताजमहल में झाड़ू लगाना या सफाई करना जरूरी नहीं है. वह हो ही रहा है. वाकई, जो सबसे जरूरी है वह यह है कि भाजपा नेताओं के दिमाग की सफाई होनी चाहिए ताकि वे समझ सकें कि ताजमहल भारत की विरासत का अहम हिस्सा है.’’ ओवैसी ने आरोप लगाया कि भाजपा और आरएसएस नेता ताजमहल के बारे में ‘‘जहरीले’’ बयान दे रहे हैं और मुख्यमंत्री ने खुद कहा है कि स्मारक देश की संस्कृति और विरासत का हिस्सा नहीं है.
(इनपुट भाषा से)